stanford-oval/wikipedia huggingface dataset:
บิกเบน
แหล่งข้อมูลอื่น > วิดีโอ

What's inside Big Ben? (Elizabeth Tower) Comprehensive 2022 YouTube animation that shows clock's workings
Inside Big Ben's Makeover short 2020 film by the B1M
The Mechanical Genius of Big Ben (2017) documentary by Discovery
Big Ben's a Hundred (1959) newsreel by British Pathé
Big Ben's Clean Up (1955) by British Pathé
Big Ben: Inside London's Famous Clock (1950) by British Pathé
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  เยอรมนี  อิสราเอล  สหรัฐ 
หน้าปัดนาฬิกาของหอเอลิซาเบธ เข็มชั่วโมงยาว 2.7 เมตร ส่วนเข็มนาทียาว 4.3 เมตร
"บิ๊กเบน" หรือมหาระฆัง
ภาพเจ้าหน้าที่กำลังซ่อมแซมและทำความสะอาดหน้าปัดนาฬิกา เมื่อเดือนสิงหาคม พ.ศ. 2550
สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์

สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ (พระนามเต็ม: วิลเลิม อเล็กซานเดอร์ คลอส จอร์จ เฟอร์ดินานด์; ดัตช์: Willem-Alexander Claus George Ferdinand) พระราชสมภพเมื่อวันที่ 27 เมษายน ค.ศ. 1967 เป็นพระราชโอรสพระองค์โตในสมเด็จพระราชินีนาถเบียทริกซ์แห่งเนเธอร์แลนด์และเจ้าชายเคลาส์แห่งเนเธอร์แลนด์ พระสวามี พระองค์มีพระอนุชา 2 พระองค์คือ เจ้าชายฟริโซ และ เจ้าชายคอนสแตนติน
สมเด็จพระราชาธิบดีแห่งเนเธอร์แลนด์

หลังจากสมเด็จพระราชินีนาถเบียทริกซ์ พระราชมารดาสละราชสมบัติอย่างเป็นทางการในวันที่ 30 เมษายน ค.ศ. 2013 พระองค์ทรงขึ้นครองราชย์เป็น สมเด็จพระราชาธิบดีแห่งเนเธอร์แลนด์ พระองค์แรกนับตั้งแต่พระเจ้าวิลเลิมที่ 3 เสด็จสวรรคตเมื่อ ค.ศ. 1890 เป็นอันสิ้นสุดการครองราชย์โดยพระมหากษัตรีย์ที่ยาวนานถึง 123 ปี และการครองราชย์โดยพระมหากษัตรีย์จะกลับมาอีกโดยพระราชธิดาของพระองค์ เจ้าหญิงคาทารีนา-อะมาเลีย เจ้าหญิงแห่งออเรนจ์ ในวันครองราชย์ 30 เมษายน ค.ศ. 2013
ราชาภิเษกสมรส

สมเด็จพระราชาธิบดีวิลเลิม-อเล็กซานเดอร์ทรงเข้าพิธีหมั้นกับสมเด็จพระราชินีมักซิมา ธิดาอดีตรัฐมนตรีว่าการกระทรวงเกษตรของประเทศอาร์เจนตินา เมื่อวันที่ 30 มีนาคม ค.ศ. 2001 ทรงเข้าพิธีอภิเษกสมรสในวันที่ 2 กุมภาพันธ์ ค.ศ. 2002 ทรงได้รับการจดทะเบียนสมรสโดยนายกเทศมนตรีแห่งกรุงอัมสเตอร์ดัมที่ Beurs van Berlage และทรงเข้ารับการประสาทพรที่โบสถ์นิวเวอร์แคร์ก (Nieuwe Kerk) ในกรุงอัมสเตอร์ดัม
สมเด็จพระราชาธิบดีวิลเลม-อเล็กซานเดอร์และสมเด็จพระราชินีมักซิมา มีพระธิดาด้วยกัน 3 พระองค์คือ
เจ้าหญิงคาทารีนา-อะมาเลีย เจ้าหญิงแห่งออเรนจ์  พระราชสมภพ 7 ธันวาคม ค.ศ. 2003
เจ้าหญิงอะเลกซียาแห่งเนเธอร์แลนด์  ประสูติ 26 มิถุนายน ค.ศ. 2005
เจ้าหญิงอารียานแห่งเนเธอร์แลนด์  ประสูติ 10 เมษายน ค.ศ. 2007
ราชการทหาร

สมเด็จพระราชาธิบดีวิลเลิม-อเล็กซานเดอร์ทรงผ่านการฝึกจากสถาบันราชนาวีของเนเธอร์แลนด์ พระองค์ทรงรับราชการเป็นนายทหารประจำเรือหลวง Tromp และเรือหลวง Abraham Crijnssen และทรงดำรงยศนาวาโท นอกจากนั้นยังทรงผ่านการฝึกจากวิทยาลัยป้องกันราชอาณาจักรของเนเธอร์แลนด์ ดำรงยศ นาวาอากาศโทแห่งกองทัพอากาศเนเธอร์แลนด์ และ พลจัตวาแห่งกองทัพบกเนเธอร์แลนด์
การกีฬา

พระองค์ทรงเป็นสมาชิกคณะกรรมการโอลิมปิกสากล ตั้งแต่ ค.ศ. 1998 จนกระทั่งก่อนเสด็จขึ้นครองราชย์ นอกจากนั้น พระองค์ยังสนพระทัยในกีฬาเทนนิส กรีฑา สกี ว่ายน้ำ แล่นเรือใบ กอล์ฟ ปีนเขา ขี่ม้า สเก็ตช์น้ำแข็ง และดำน้ำ ทรงเข้าร่วมการแข่งขันสเก็ตช์น้ำแข็งมาราธอน และทรงเข้าร่วมการแข่งขันวิ่งมาราธอนที่นิวยอร์กอีกด้วย
การบิน

พระองค์ทรงสนพระราชหฤทัยในการบินเป็นอย่างยิ่ง ทรงได้รับใบอนุญาตขับเครื่องบินส่วนพระองค์ และ ใบอนุญาตขับเครื่องบินพาณิชย์
พระบรมราชอิสริยยศ

| ธรรมเนียมพระยศของ สมเด็จพระราชาธิบดีแห่งเนเธอร์แลนด์ |
| --- | --- |
ธงประจำพระอิสริยยศ
ตราประจำพระองค์
การทูล: His Majesty   (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty   (พระพุทธเจ้าค่ะ/เพคะ)
ลำดับโปเจียม: 1
27 เมษายน ค.ศ. 1967 – 30 เมษายน ค.ศ. 1980:  ฮิสรอยัลไฮเนส  เจ้าชายวิลเลิม-อเล็กซานเดอร์แห่งเนเธอร์แลนด์
30 เมษายน ค.ศ. 1980 – 30 เมษายน ค.ศ. 2013: ฮิสรอยัลไฮเนส เจ้าชายวิลเลิม-อเล็กซานเดอร์ เจ้าชายแห่งออเรนจ์
30 เมษายน ค.ศ. 2013 – ปัจจุบัน ฮิสมาเจสตี สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
พรีเมียร์ลีก ฤดูกาล 2007–08

เอฟเอ พรีเมียร์ลีก 2007-08 (Barclays Premier League 2007-08) เป็นฤดูกาลที่ 16 ตั้งแต่เปลี่ยนชื่อการแข่งขันฟุตบอลลีกดิวิชั่น 1 อังกฤษเป็นพรีเมียร์ลีก เกมแรกของฤดูกาลเริ่มวันที่ 11 สิงหาคม พ.ศ. 2550 และเกมสุดท้ายแข่งวันที่ 11 พฤษภาคม พ.ศ. 2551
แมนเชสเตอร์ยูไนเต็ด ในฐานะแชมป์เก่า ได้แชมป์ 9 ครั้ง ใน 16 ฤดูกาลที่ผ่านมา รวมทั้งในฤดูกาลที่ผ่านมา ประตูแรกของฤดูกาล 2007-08 ประเดิมโดย ไมเคิล โชปรา ในนาทีที่ 94 ของเกมเปิดสนาม ซันเดอร์แลนด์ ชนะ ทอตแนมฮ็อตสเปอร์ ใบแดงแรกของฤดูกาลตกเป็นของ เดฟ คิทสัน ของเรดดิ้ง หลังจากทำฟาวล์ ปาทริก เอวร่า ของ แมนเชสเตอร์ยูไนเต็ด แฮตทริกแรกเป็นของ เอ็มมานูเอล อาเดบายอร์ ของ อาร์เซนอล ในเกมที่แข่งกับดาร์บี้ เคาท์ตี้ นัดนั้นอาร์เซนอลชนะ 5-0
ผู้จัดการทีมที่ถูกไล่ออกคนแรกคือ โชเซ่ มูรินโญ่ ของเชลซี ถูกไล่ออกหลังจากนำทีมเชลซีเสมอโรเซนบอร์ก 1-1 ในการแข่งขันยูฟ่า แชมเปียนส์ลีก
ตารางคะแนน

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |


| อันดับ | สโมสร | แข่ง | ชนะ | เสมอ | แพ้ | คะแนน | ประตูได้/เสีย | หมายเหตุ |
| 1 | แมนเชสเตอร์ยูไนเต็ด (แชมป์) | 38 | 27 | 6 | 5 | 87 | 80/22 | ยูฟ่าแชมเปียนส์ลีก 2008-09 รอบแบ่งกลุ่ม |
| 2 | เชลซี | 38 | 25 | 10 | 3 | 85 | 65/26 | ยูฟ่าแชมเปียนส์ลีก 2008-09 รอบแบ่งกลุ่ม |
| 3 | อาร์เซนอล | 38 | 24 | 11 | 3 | 83 | 74/31 | ยูฟ่าแชมเปียนส์ลีก 2008-09 รอบแรก |
| 4 | ลิเวอร์พูล | 38 | 21 | 13 | 4 | 76 | 67/28 | ยูฟ่าแชมเปียนส์ลีก 2008-09 รอบแรก |
| 5 | เอฟเวอร์ตัน | 38 | 19 | 8 | 11 | 65 | 55/33 | ยูฟ่าคัพ 2008-09 รอบแรก |
| 6 | แอสตันวิลลา | 38 | 16 | 12 | 10 | 60 | 71/51 |  |
| 7 | แบล็คเบิร์น โรเวอร์ส | 38 | 15 | 13 | 10 | 58 | 50/48 |  |
| 8 | ปอร์ทสมัธ | 38 | 16 | 9 | 13 | 57 | 48/40 |  |
| 9 | แมนเชสเตอร์ซิตี | 38 | 15 | 10 | 13 | 55 | 45/53 |  |
| 10 | เวสต์แฮม ยูไนเต็ด | 38 | 13 | 10 | 15 | 52 | 42/50 |  |
| 11 | ทอตแนม ฮ็อตสเปอร์ | 38 | 11 | 13 | 14 | 46 | 66/61 |  |
| 12 | นิวคาสเซิล ยูไนเต็ด | 38 | 11 | 10 | 17 | 43 | 45/65 |  |
| 13 | มิดเดิลส์โบร | 38 | 10 | 12 | 16 | 42 | 43/53 |  |
| 14 | วีแกน แอธเลติก | 38 | 10 | 10 | 18 | 40 | 34/51 |  |
| 15 | ซันเดอร์แลนด์ | 38 | 11 | 6 | 21 | 39 | 36/59 |  |
| 16 | โบลตัน วันเดอเรอร์ส | 38 | 9 | 10 | 19 | 37 | 36/54 |  |
| 17 | ฟูแลม | 38 | 8 | 12 | 18 | 36 | 38/60 |  |
| 18 | เรดดิ้ง | 38 | 10 | 6 | 22 | 36 | 41/66 | ตกชั้นไป ลีกแชมเปียนชิพ 2008-09 |
| 19 | เบอร์มิงแฮม ซิตี้ | 38 | 8 | 11 | 19 | 35 | 46/62 | ตกชั้นไป ลีกแชมเปียนชิพ 2008-09 |
| 20 | ดาร์บี้ เคาน์ตี้ | 38 | 1 | 8 | 29 | 11 | 20/89 | ตกชั้นไป ลีกแชมเปียนชิพ 2008-09 |
ประตู > ดาวซัลโว

| นักเตะ | จำนวนประตู | ทีม |
| --- | --- | --- |
| Cristiano Ronaldo | 31 | แมนยู |
| Emmanuel Adebayor | 24 | อาร์เซนอล |
| Fernando Torres | 24 | ลิเวอร์พูล |
| Roque Santa Cruz | 19 | แบล็คเบิร์น |
| Dimitar Berbatov | 15 | สเปอร์ |
| Robbie Keane | 15 | สเปอร์ |
| Benjani Mwaruwari | 15 | แมนซิตี |
| Ayegbeni Yakubu | 15 | เอฟเวอร์ตัน |
| Carlos Tévez | 14 | แมนยู |
| John Carew | 13 | วิลลา |
| Jermain Defoe | 12 | ปอร์ทสมัธ |
| Wayne Rooney | 12 | แมนยู |
| Gabriel Agbonlahor | 11 | วิลลา |
| Nicolas Anelka | 11 | เชลซี |
| Steven Gerrard | 11 | ลิเวอร์พูล |
| Michael Owen | 11 | นิวคาสเซิล |
| Dean Ashton | 10 | เวสต์แฮม |
| Dave Kitson | 10 | เรดดิง |
| Frank Lampard | 10 | เชลซี |
ประตู > รางวัลประจำเดือน

| เดือน | ผู้จัดการยอดเยี่ยม | นักเตะยอดเยี่ยม |
| --- | --- | --- |
| สิงหาคม พ.ศ. 2550 | Sven-Göran Eriksson (แมนเชสเตอร์ซิตี) | Micah Richards (แมนเชสเตอร์ซิตี) |
| กันยายน พ.ศ. 2550 | Arsène Wenger (อาร์เซนอล) | Cesc Fàbregas (อาร์เซนอล) |
| ตุลาคม พ.ศ. 2550 | Mark Hughes (แบล็กเบิร์น โรเวิร์ส) | Wayne Rooney (แมนเชสเตอร์ยูไนเต็ด) |
| พฤศจิกายน พ.ศ. 2550 | Martin O'Neill (แอสตันวิลลา) | Gabriel Agbonlahor (แอสตันวิลลา) |
| ธันวาคม พ.ศ. 2550 | Arsène Wenger (อาร์เซนอล) | Roque Santa Cruz (แบล็กเบิร์นโรเวิร์ส) |
| มกราคม พ.ศ. 2551 | Alex Ferguson (แมนเชสเตอร์ยูไนเต็ด) | Cristiano Ronaldo (แมนเชสเตอร์ยูไนเต็ด) |
| กุมภาพันธ์ พ.ศ. 2551 | David Moyes (เอฟเวอร์ตัน) | Fernando Torres (ลิเวอร์พูล) |
| มีนาคม พ.ศ. 2551 | Alex Ferguson (แมนเชสเตอร์ยูไนเต็ด) | Cristiano Ronaldo (แมนเชสเตอร์ยูไนเต็ด) |
| เมษายน พ.ศ. 2551 | Avram Grant (เชลซี) | Ashley Young (แอสตันวิลลา) |
สนามแข่งขัน

| ทีม | สนาม | ความจุ |
| --- | --- | --- |
| แมน ยูไนเต็ด | Old Trafford | 76,212 |
| อาร์เซนอล | Emirates Stadium | 60,432 |
| นิวคาสเซิล | St James' Park | 52,387 |
| ซันเดอร์แลนด์ | Stadium of Light | 48,707 |
| แมน ซิตี้ | City of Manchester Stadium | 47,726 |
| ลิเวอร์พูล | Anfield | 45,522 |
| แอนตันวิลลา | Villa Park | 42,573 |
| เชลซี | Stamford Bridge | 42,055 |
| เอฟเวอร์ตัน | Goodison Park | 40,569 |
| สเปอร์ | White Hart Lane | 36,240 |
| เวสต์แฮม | Boleyn Ground | 35,647 |
| มิดเดิลส์โบร | Riverside Stadium | 35,049 |
| ดาร์บี้ | Pride Park Stadium | 33,597 |
| แบล็คเบิร์น | Ewood Park | 31,367 |
| เบอร์มิงแฮม | St Andrews Stadium | 30,009 |
| โบลตัน | Reebok Stadium | 28,723 |
| ฟูแลม | Craven Cottage | 26,300 |
| วีแกน | JJB Stadium | 25,138 |
| เรดดิง | Madejski Stadium | 24,161 |
| ปอร์ทสมัธ | Fratton Park | 20,288 |
ทีมเลื่อนชั้น

ซันเดอร์แลนด์ (แชมป์ จากลีกแชมเปียนชิพ)
เบอร์มิงแฮม (รองแชมป์ จากลีกแชมเปียนชิพ)
ดาร์บี้ (ผู้ชนะเพลย์-ออฟ)
ทีมตกชั้น

เชฟฟิลด์ยูไนเต็ด
ชาร์ลตันแอธเลติก
วัตฟอร์ด
แหล่งข้อมูลอื่น

Premier League official site
2007-08 Premier League Kits
โรงเรียนเทศบาล 3 สามัคคีวิทยาคาร

| โรงเรียนเทศบาล 3 สามัคคีวิทยาคาร เทศบาลนครอุบลราชธานี |
| --- | --- |
Tedsaban 3 Samakkeepittayakarn School
ที่ตั้ง
ถนนชวาลานอก ตำบลในเมืองอำเภอเมืองอุบลราชธานี จังหวัดอุบลราชธานี 34000
ข้อมูล
ชื่ออื่น: ท.สค. / ท.3
ประเภท: โรงเรียนรัฐบาล สังกัดเทศบาลนครอุบลราชธานี
คติพจน์:  ตราประจำสถานศึกษา
สถาปนา: 6 กันยายน พ.ศ. 2483
ผู้ก่อตั้ง: นายสวัสดิ์ กนิษฐ์พยาฆธิ์
ผู้อำนวยการ: ว่าที่ร้อยตรี อุดม ร่วมรักษ์
สี: ฟ้า-ชมพู    
เพลง: มาร์ชเทศบาล 3 สามัคคีวิทยาคาร
เว็บไซต์: http://www.t3samakkee.ac.th.
โรงเรียนเทศบาล 3 สามัคคีวิทยาคาร (อักษรย่อ:ท.๓ / ท.สค.) สังกัดสำนักการศึกษาเทศบาลนครอุบลราชธานี เป็นโรงเรียนที่จัดการศึกษาขั้นพื้นฐานในระดับประถมศึกษา มัธยมศึกษาตอนต้น และมัธยมศึกษาตอนปลาย สังกัดสำนักการศึกษาเทศบาลนครอุบลราชธานี กรมส่งเสริมการปกครองท้องถิ่น กระทรวงมหาดไทย ทั้งนี้ยังได้รับรางวัลโรงเรียนพระราชทานระดับก่อนประถมศึกษา ขนาดเล็ก ประจำปีการศึกษา ๒๕๖๓ รางวัลศูนย์การเรียนรู้ตามหลักปรัชญาของเศรษฐกิจพอเพียง ด้านการศึกษาประจำปีการศึกษา๒๕๖๔
ประวัติ

โรงเรียนเทศบาล 3 สามัคคีวิทยาคาร ชื่อเดิม (โรงเรียนสามัคคีวิทยาคาร) ตั้งขึ้นเมื่อวันที่ 6 กันยายน พ.ศ. 2483 โดยใช้สถานที่ของโรงเรียนกสิกรรมอาคารเรียนตั้งอยู่ริมแม่น้ำมูล ใกล้บ้านท่าวังหินจึงได้ขนานนามโรงเรียนว่า“โรงเรียนบ้านท่าวังหิน”เปิดทำการสอนตั้งแต่ระดับชั้นประถมศึกษาปีที่ 1 ถึงระดับชั้นประถมศึกษาปีที่ 4 เป็นสาขาโรงเรียนแจระแม (โรงเรียนบ้านท่าบ่อ) มีนายสวัสดิ์ กนิษฐ์พยาฆธิ์ เป็นครูใหญ่ และเมื่อวันที่ 20 เมษายน พ.ศ. 2492 โรงเรียนประสบวาตภัยทำให้โรงเรียนชำรุดใช้การไม่ได้จึงย้ายมาทำการสอนชั่วคราวที่ศาลาวัดทองนพคุณ
วันที่ 17 พฤษภาคมพ.ศ. 2492 ทางราชการร่วมกับฐานบินอุบลราชธานีและบริษัทเดินอากาศไทยจัดหาทุน 5,000 บาท สมทบกับเงินงบประมาณ 10,000 บาท สร้างอาคารเรียนแบบ ป.1 ซ. ใต้ทุนสูงขนาด 9x27 เมตร จำนวน 1 หลัง พร้อมต่อเติมชั้นล่างรวมเป็น 6 ห้องเรียน ปลูกสร้างในที่ราชพัสดุ แปลงเลขที่ 1766 (ปัจจุบันที่ราชพัสดุทะเบียนเลขที่ 1569)เนื้อที่ 25 ไร่ โดยขนานนามโรงเรียนว่า “โรงเรียนบ้านท่าวังหิน”(สามัคคีวิทยาคาร)  นายสาคร  จันทรสมัย ดำรงตำแหน่งครูใหญ่ (อ้างอิงจากสมุดหมายเหตุรายวันโรงเรียนสามัคคีวิทยาคาร   หน้า  1)
วันที่ 30 มกราคม พ.ศ. 2550 โรงเรียนสามัคคีวิทยาคาร โอนจากหน่วยงานสังกัดเดิม คือสำนักงานเขตพื้นที่การศึกษาอุบลราชธานี เขต 1 สำนักงานคณะกรรมการศึกษาขั้นพื้นฐานกระทรวงศึกษาธิการ ไปสังกัดเทศบาลนครอุบลราชธานี องค์กรปกครองส่วนท้องถิ่น กระทรวงมหาดไทย โดยใช้ชื่อโรงเรียนใหม่ว่า “โรงเรียนเทศบาล 3 สามัคคีวิทยาคาร”
| ด ค กสถานศึกษาในจังหวัดอุบลราชธานี |
| --- | --- | --- |
| สังกัดสำนักงานเขตพื้นที่ การศึกษามัธยมศึกษา |  โรงเรียนเบ็ญจะมะมหาราช  โรงเรียนนารีนุกูล  โรงเรียนเตรียมอุดมศึกษาพัฒนาการ อุบลราชธานี  โรงเรียนม่วงสามสิบอัมพวันวิทยา  โรงเรียนเขมราฐพิทยาคม  โรงเรียนวารินชำราบ  โรงเรียนเชียงแก้วพิทยาคม  |  |
| สังกัดองค์การบริหาร ส่วนจังหวัดอุบลราชธานี |  โรงเรียนพิบูลมังสาหาร  โรงเรียนบัวงามวิทยา  |  |
| สังกัดสำนักงานคณะกรรมการการศึกษาขั้นพื้นฐาน |  โรงเรียนเทศบาล 2 หนองบัว  โรงเรียนเทศบาล 3 สามัคคีวิทยาคาร  โรงเรียนบ้านเหล่าแดง  |  |
| โรงเรียนสาธิต |  โรงเรียนสาธิตมหาวิทยาลัยราชภัฏอุบลราชธานี  |  |
| สังกัดสำนักงาน คณะกรรมการการศึกษาเอกชน |  โรงเรียนอัสสัมชัญอุบลราชธานี  โรงเรียนเบญจธัญพิทยา  |  |
| สังกัดสำนักงานคณะกรรมการการอาชีวศึกษา |  วิทยาลัยเกษตรและเทคโนโลยีอุบลราชธานี  วิทยาลัยเทคโนโลยีธัญลักษณ์  |  |
| สังกัดสำนักงานคณะกรรมการการอุดมศึกษา |  มหาวิทยาลัยอุบลราชธานี  มหาวิทยาลัยราชภัฏอุบลราชธานี  มหาวิทยาลัยราชธานี  มหาวิทยาลัยการจัดการและเทคโนโลยีอีสเทิร์น  มหาวิทยาลัยสุโขทัยธรรมาธิราช ศูนย์วิทยพัฒนา จังหวัดอุบลราชธานี  มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี  มหาวิทยาลัยมหามกุฏราชวิทยาลัย ศูนย์การศึกษาอุบลราชธานี  วิทยาลัยพยาบาลบรมราชชนนี สรรพสิทธิประสงค์ สถาบันพระบรมราชชนก  วิทยาลัยการสาธารณสุขสิรินธร จังหวัดอุบลราชธานี  |  |
 รายชื่อโรงเรียนในจังหวัดอุบลราชธานี  รายชื่อสถาบันอุดมศึกษาในจังหวัดอุบลราชธานี
เอสเธอร์

ราชินีแห่งเปอร์เซียและมีเดียผู้เป็นชาวยิวในคัมภีร์ไบเบิล
บทความนี้เกี่ยวกับวีรสตรีในหนังสือเอสเธอร์ สำหรับหนังสือเกี่ยวกับเอสเธอร์ ดูที่ หนังสือเอสเธอร์
| เอสเธอร์ |
| --- | --- |
אֶסְתֵּר‎
ราชินีเอสเธอร์ (ค.ศ. 1879) โดยเอ็ดวิน ลอง
เกิด: ฮาดาชาห์ (הדסה‎) จักรวรรดิอะคีเมนิด
ตำแหน่ง: ราชินีแห่งเปอร์เซียและมีเดีย
คู่สมรส: อาหสุเอรัสแห่งเปอร์เซีย
บิดามารดา:  อาบีฮาอิล (บิดาผู้ให้กำเนิด)  โมรเดคัย (บิดาบุญธรรม) 
เอสเธอร์ (อังกฤษ: Esther, /ˈɛstər/; ฮีบรู: אֶסְתֵּר‎, อักษรโรมัน: 'Estēr; พระนามเดิม ฮาดาชาห์) เป็นวีรสตรีในหนังสือเอสเธอร์ซึ่งมีชื่อตามพระนามของพระองค์ เรื่องราวในหนังสือเอสเธอร์เล่าเรื่องราวที่ อาหสุเอรัสกษัตริย์ชาวเปอร์เซียแห่งจักรวรรดิอะคีเมนิดตกหลุมรักเอสเธอร์หญิงรูปงามชาวยิวแล้วตั้งให้เป็นราชินี ฮามานขุนนางผู้ใหญ่ของกษัตริย์เปอร์เซียไม่พอใจโมรเดคัยที่เป็นลูกพี่ลูกน้องและผู้อุปถัมป์ของเอสเธอร์เพราะโมรเดคัยไม่ยอมกราบแสดงความเคารพฮามาน ฮามานวางแผนจะให้ชาวยิวทั้งหมดในเปอร์เซียถูกฆ่า จึงทูลโน้มน้าวอาหสุเอรัสให้ทรงออกพระราชกฤษฎีกาให้กวาดล้างชาวยิว แต่เอสเธอร์ขัดขวางแผนการของฮามานโดยเปิดเผยแผนของฮามานต่ออาหสุเอรัส อาหสุเอรัสจึงทรงสั่งประหารชีวิตฮามานและออกพระราชกฤษฎีกาใหม่อนุญาตให้ชาวยิวสามารถสังหารศัตรูเพื่อปกป้องตัวเองได้
หนังสือเอสเธอร์ให้คำอธิบายเกี่ยวกับที่มาของธรรมเนียมการฉลองเทศกาลปูริม ซึ่งเฉลิมฉลองในวันเดียวกันกับที่พระราชกฤษฎีกาจากการทูลเสนอของฮามานมีผลบังคับใช้ ซึ่งในวันนั้นชาวยิวได้สังหารศัตรูของพวกเตนหลังแผนการของฮามานถูกเปิดเผย ตั้งแต่คริสต์ทศวรรษ 1890 นักวิชาการส่วนใหญ่ "เห็นพ้องกันที่จะเห็นว่า[หนังสือ]เอสเธอร์มีฐานะเป็นเรื่องปรัมปราหรือพิธีกรรมที่อิงประวัติศาสตร์" และโดยทั่วไปสรุปว่าเทศกาลปูริมมีต้นกำเนิดมาจากเรื่องปรัมปราหรือเทศกาลของบาบิโลเนียหรือเปอร์เซีย (แม้ยังเป็นที่ถกเถียงว่ามาจากของบาบิโลเนียหรือของเปอร์เซีย)
หนังสือเอสเธอร์ปรากฏใน 2 รูปแบบ ได้แก่ รูปแบบขนาดสั้นจากคัมภีร์ภาษาฮีบรูไบเบิลในศาสนายูดาห์และคัมภีร์ไบเบิลของนิกายโปรเตสแตนต์ กับรูปแบบขนาดยาวจากคัมภีร์ภาษากรีกคอยนีในคัมภีร์ไบเบิลของนิกายโรมันคอทอลิกและอีสเทิร์นออร์ทอดอกซ์
พระนาม

ตอนที่เริ่มเล่าถึงพระนางในหนังสือเอสเธอร์ 2:7 ตอนแรกมีการเรียกขานด้วยพระนามภาษาฮีบรูว่า ฮาดาชาห์ ซึ่งหมายถึง "ต้นเมอร์เทิล" พระนามนี้ไม่ปรากฏในเอกสารตัวเขียนฉบับภาษากรีกตอนต้น แม้ว่าจะปรากฏในตำรา targumic และน่าจะเพิ่มในตำราฮีบรูเร็วสุดในคริสต์ศตวรรษที่ 2 เพื่อเน้นความเป็นยิวของวีรสตรี พระนาม "เอสเธอร์" น่าจะมาจากอิชตาร์ พระนามเทพีบาบิโลน หรือจากศัพท์ภาษาเปอร์เซียที่เป็นคำร่วมเชื้อสายกับคำว่า "star" ในภาษาอังกฤษ (เป็นนัยถึงความเชื่อมโยงกับอิชตาร์) แม้ว่านักวิชาการบางส่วนโต้แย้งว่าคำนี้เกี่ยวข้องกับศัพท์ภาษาเปอร์เซียที่แปลว่า "ผู้หญิง" หรือ "ต้นเมอร์เทิล"
เรื่องราว

บทความหลัก: หนังสือเอสเธอร์
ในปีที่สามแห่งรัชสมัยพระเจ้าอาหสุเอรัสแห่งเปอร์เซีย พระองค์ทรงเนรเทศราชินีวัชทีและสืบหาราชินีองค์ใหม่ เหล่าสาวพรหมจารีผู้งดงามรวมตัวกันที่ฮาเร็มในเมืองป้อมสุสาภายใต้การควบคุมของขันทีเฮกัย
เอสเธอร์ ลูกพี่ลูกน้องของโมรเดคัย เป็นสมาชิกในชุมชนชาวยิวในสมัยเนรเทศที่อ้างว่ามีบรรพบุรุษคือคีช คนเบนยามินผู้ถูกกวาดต้อนเป็นเชลยจากเยรูซาเลม เธอเป็นบุตรีกำพร้าของลุงโมรเดคัยที่เป็นคนเบนยามินนามอาบีฮาอิล เอสเธอร์ถูกนำตัวไปที่ราชวังตามคำสั่งของกษัตริย์ โดยเฮกัยจัดเครียมให้เธอเพื่อพบกับกษัตริย์ แม้ว่าเธอไต่เต้าสู่ตำแหน่งสูงสุดในฮาเร็ม "ชโลมกายด้วยน้ำมัน...และด้วยเครื่องเทศและเครื่องสำอาง..." เธอยังคงอยู่ใต้คำสั่งจากโมรเดคัยผู้พบเธอทุกวันอย่างเคร่งครัด เพื่อปกปิดต้นกำเนิดชาวยิวของเธอ กษัตริย์ทรงตกหลุมรักเธอและแต่งตั้งเธอเป็นราชินี
หลังเอสเธอร์ขึ้นเป็นราชินี โมรเดคัยรู้แผนลอบปลงพระชนม์พระเจ้าอาหสุเอรัสของบิกธานและเทเรช โมรเดคัยพูดเรื่องนี้แก่เอสเธอร์ ซึ่งพระนางตรัสเรื่องนี้แก่กษัตริย์ในนามของโมรเดคัย และพระองค์รอดจากเหตุการณ์นี้ เรื่องราวนี้ได้รับการบันทึกในหนังสือพงศาวดารเฉพาะพระพักตร์กษัตริย์
หลังโมรเดคัยช่วยชีวิตกษัตริย์ ฮามานคนอากักได้รับการแต่งตั้งเป็นวิเซียรสูงสุดของอาหสุเอรัส และสั่งให้ทุกคนก้มตัวลงต่อหน้าเขา เมื่อโมรเดคัย (ผู้ยืนประจำอยู่บนถนนเพื่อให้คำแนะนำเอสเธอร์) ไม่ก้มคำนับเขา ฮามานจึงถวายเงิน 10,000 ตะลันท์แก่พระเจ้าอาหสุเอรัส เพื่อขอสิทธิ์ในการกำจัดชาวยิวทั้งหมดในอาณาจักรของพระองค์
ความเป็นประวัติศาสตร์

แม้ว่ารายละเอียดฉากจะดูสมเหตุสมผล และเรื่องราวอาจมีพื้นฐานมาจากเหตุการณ์จริง แต่นักวิชาการส่วนใหญ่ก็เห็นพ้องต้องกันว่าหนังสือเอสเธอร์เป็นผลงานนวนิยาย (fiction) กษัตริย์เปอร์เซียไม่อภิเษกสมรสกับผู้ที่อยู่นอกตระกูลขุนนางเปอร์เซียทั้ง 7 ตระกูล ทำให้ไม่น่าจะมีเอสเธอร์ ราชินีชาวยิว อยู่ในนั้นด้วย นอกจากนี้ พระนาม อาหสุเอรัส สามารถแปลเป็น เซิร์กซีส ได้ เนื่องจากทั้งสองพระนามมีต้นตอจากภาษาเปอร์เซียว่า Khshayārsha อาหสุเอรัสในหนังสือเอสเธอร์มักระบุในแหล่งข้อมูลสมัยใหม่เพื่ออ้างถึงจักรพรรดิเซิร์กซีสที่ 1 ผู้ครองราชย์เมื่อ 486 ถึง 465 ปีก่อน ค.ศ. เนื่องจากเหตุการณ์ที่กล่าวถึงในหนังสือเอสเธอร์มีความใกล้เคียงกับกษัตริย์พระองค์นี้มากที่สุด อย่างไรก็ตาม การที่ราชินีของเซิร์กซีสที่ 1 คืออาเมสตริส ยิ่งเน้นย้ำถึงความเป็นเรื่องราวสมมติให้ชัดเจนยิ่งขึ้น
นักวิชาการบางส่วนคาดการณ์ว่าเรื่องราวนี้ถูกสร้างขึ้นมาเพื่อให้เหตุผลในการที่ชาวยิวนำเทศกาลที่ไม่ใช่ของชาวยิวมาใช้ เทศกาลที่ในหนังสือระบุไว้คือปูริม ซึ่งได้รับการอธิบายว่าหมายถึง "ฉลาก" จากศัพท์บาบิโลนว่า puru ทฤษฎีหนึ่งที่เป็นที่นิยมระบุว่า เทศกาลดังกล่าวมีต้นกำเนิดจากตำนานหรือพิธีกรรมของชาวบาบิโลนที่มีประวัติศาสตร์ยาวนาน ซึ่งโมรเดคัยและเอสเธอร์เป็นตัวแทนเทพเจ้ามาร์ดุกกับอิชตาร์ของบาบิโลน ในขณะที่บางคนสืบย้อนพิธีกรรมนี้ถึงวันปีใหม่เปอร์เซีย และนักวิชาการได้สำรวจทฤษฎีอื่น ๆ ในงานของพวกเขา นักวิชาการบางส่วนได้ปกป้องเรื่องราวนี้ว่าเป็นประวัติศาสตร์จริง แต่ความพยายามในการค้นหาแก่นแท้ทางประวัติศาสตร์ของเรื่องราวนี้ "มีแนวโน้มว่าจะไร้ประโยชน์"
ถุงน่อง

ถุงน่อง
ถุงน่อง คือเครื่องแต่งกายแบบยางยืดที่ใช้ใส่เพื่อคลุมเท้าและขาส่วนล่างได้พอดี มีหลากหลายสี หลากหลายรูปแบบ มีลักษณะโปร่งใส ถุงน่องเป็นที่นิยมสวมใส่เป็นแฟชั่นความงามของผู้หญิง อาจใส่เพื่อเพิ่มความอบอุ่น
เมื่อพูดถึงถุงน่อง หลายคนคงบุ้ยใบ้ส่งเรื่องไปให้ฝ่ายผู้หญิงแต่รู้ไหมว่า ถุงน่องสมัยแรก ๆ เป็นแฟชั่นของผู้ชายโดยแท้
ร้อยปีหลังคริสตกาล ผู้ชายชาวโรมันนิยมสวมถุงเท้าทำด้วยผ้าสูงถึงหน้าแข้ง เรียกว่า 'อูโด' (udo หรือ udoenes เมื่อเป็นพหูพจน์) ต่อมาช่างเสื้อก็ตัดให้ยาวขึ้นถึงเข่า และจะสวมกับรองเท้าบู๊ตเสมอ ถ้าผู้ชายคนใดสวมอูโดโดยไม่สวมบู้ต ก็จะถูกตำหนิและถูกล้อเลียนว่าเป็นผู้ชายไม่แท้ น่าเสียดายที่ประวัติศาสตร์บันทึกเรื่องนี้เอาไว้ไม่ละเอียดนักจึงไม่มีหลักฐานอธิบายว่าทำไมต่อมาการล้อเลียนผู้ชายที่สวมถุงน่องจึงหมดไป จนถุงน่องกลายมาเป็นเครื่องแต่งกายของผู้ชายไปเลยในคริสต์ศตวรรษที่ 4 ถุงน่องผ้าลินินสีขาวเป็นส่วนหนึ่งของชุดที่พระในศาสนาคริสต์นิกายคาทอลิกสวมในพิธีชุมนุมสวด หลักฐานที่สำคัญก็คือภาพโมเสกในโบสถ์ที่ทำขึ้นในศตวรรษต่อมาที่แสดงให้เห็นว่าทั้งพระคริสต์และฆราวาสของจักรวรรดิโรมันนิยมสวมถุงน่องกัน
ความนิยมอย่างจริง ๆ จัง ๆ เริ่มในศตวรรษที่ 11 ซึ่งถุงน่องวิวัฒนาการมาเป็นกางเกงแทนที่จะเป็นถุงสองข้าง เมื่อวิลเลียมผู้ชนะสิบทิศ ยกทัพข้ามช่องแคบอังกฤษใน ปี ค.ศ. 1066 และปราบดาภิเษกเป็นกษัตริย์นอร์มันแห่งอังกฤษ พระราชโอรสของพระองค์โปรดการสวมกางเกงถุงน่อง (ลักษณะไม่ต่างจากถุงน่องที่นิยมกันในปัจจุบันนัก) ราคาแพง จนถึงศตวรรษที่ 14 ถุงน่องเริ่ม 'เปิดเผย' รูปร่างที่อยู่ภายใต้ถุงน่องนั้นอย่างชัดเจน โดยเฉพาะในหมู่วัยรุ่นซึ่งนิยมแบบและสีแปลก ๆ จนผู้เคร่งศาสนาพากันประณามว่าไม่สุภาพ
ในปี ค.ศ. 1516 พระนางเจ้าอลิชาเบธทรงสวมถุงน่องผ้าไหม ซึ่งนับเป็นถุงน่องผ้าไหมคู่แรกของโลก และทรงสวมแต่ถุงน่องชนิดนี้ต่อมาตลอดพระชนมายุของพระองค์ ต่อมาในปี ค.ศ. 1589 มีผู้ริเริ่มทำถุงน่องด้วยเครื่องจักร โดยใช้ด้ายเดี่ยวถักทอผ่านชุดกระสวย อันเป็นวิทยาการที่บุกเบิกวงการอุตสาหกรรมชุดสั้นใน
ส่วนถุงน่องไนลอนอย่างที่ใช้กันทุกวันนี้ เริ่มมีขึ้นเป็นทางการเมื่อวันที่ 15 พฤษภาคม ค.ศ. 1940 ก่อนหน้านั้นบริษัทเคมีชื่อดูปอง ประกาศความสำเร็จในการค้นพบไนลอน ซึ่งเป็นความหวังใหม่แก่วงการอุตสาหกรรมชุดชั้นใน เพราะช่วงนั้นเกิดการขาดแคลนผ้าไหมอย่างหนัก บริษัทดูปองได้สั่งให้โรงงานต่าง ๆ ทำถุงน่องด้วยไนลอน แล้วเก็บไว้จนกว่าจะถึงวันที่ 15 พฤษภาคม 'วันไนลอน' จึงนำออกขายตามห้างร้านต่าง ๆ สตรีทั่วอเมริกาต่างตื่นเต้นเฝ้ารอวันนี้ ประวัติศาสตร์แฟชั่นบันทึกว่าไม่เคยมีสินค้าอุปโภคชนิดใดที่สร้างความฮือฮาได้เท่านี้ แผนกชุดชั้นในของห้างร้านบางแห่งเกือบถึงขั้นจลาจล ประมาณว่าถึงสิ้นปีนั้น ถุงน่องผู้หญิงขายได้ถึง 36 ล้านคู่ ตัวเลขอาจมากกว่านี้ด้วยซ้ำถ้ามีถุงน่องป้อนตลาดเพิ่มขึ้น ถุงน่องขาเรียว
จากเครื่องแต่งกายของพระมาเป็นชุดนักรบและแฟชั่นของวัยรุ่นชาย ถุงน่องกลายเป็นอาภรณ์เฉพาะของผู้หญิงได้อย่างไร นักประวัติศาสตร์แฟชั่นไม่แน่ใจนัก เป็นไปได้ว่าในอดีตผู้หญิงอาจสวมถุงน่องด้วยเช่นกัน แต่กระโปรงยาวปิดขาจึงทำให้มองไม่เห็น หลักฐานแน่ชัดที่บอกว่าในอดีตผู้หญิงสวมถุงน่อง ก็คือในศตวรรษที่ 16 หนึ่งในบรรดาของกำนัลจากอังกฤษถึงราชินีแห่งสเปนนั้นเป็นถุงน่อง แต่เอกอัครราชทูตสเปนแสดงความไม่พอใจต่อของกำนัลชิ้นนั้น และบอกให้นำกลับไป คงเป็นเพราะถุงน่องเป็นเรื่องส่วนตัวของผู้หญิงนั่นเอง ผิดกับในสมัยนี้ที่เห็นผู้หญิงใส่ถุงน่องกันทั่วไป ด้วยสีสันและลวดลายหลากหลาย ดูเพลิดเพลินมิใช่น้อย
จิราวรรณ จงสุทธนามณี วัฒนศิริธร

| จิราวรรณ จงสุทธนามณีป> ม., ท.ช..ข้อมูลส่วนบุคคล |
| --- | --- |
เกิด: 1 กุมภาพันธ์ พ.ศ. 2509 (58 ปี)

จิราวรรณ จงสุทธนามณี วัฒนศิริธร (เกิด 1 กุมภาพันธ์ พ.ศ. 2509) อดีตสมาชิกวุฒิสภาจังหวัดเชียงราย
ประวัติ

จิราวรรณ หรือ "จุ๊" จงสุทธนามณี วัฒนศิริธร เกิดเมื่อวันที่ 1 กุมภาพันธ์ พ.ศ. 2509 เป็นบุตรของนายประสพ กับนางอนงค์ จงสุทธนามณี และเป็นน้องสาว มงคล จงสุทธนามณี วันชัย จงสุทธนามณี ศักดิ์ชัย จงสุทธนามณี นักการเมืองในจังหวัดเชียงราย 
สำเร็จการศึกษาระดับปริญญาตรี จากคณะรัฐศาสตร์ จุฬาลงกรณ์มหาวิทยาลัย และปริญญาโท รัฐศาสตรมหาบัณฑิต จากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
การทำงาน

จิราวรรณ ประกอบธุรกิจส่วนตัว เป็นผู้บริหารธุรกิจจำหน่ายรถยนต์ ธุรกิจร้านถ่ายรูป และเป็นผู้พิพากษาสมทบฯ ก่อนจะมาได้รับเลือกตั้งเป็นสมาชิกวุฒิสภาจังหวัดเชียงรายในการเลือกตั้งสมาชิกวุฒิสภาไทยเป็นการทั่วไป พ.ศ. 2549เป็นสมาชิกวุฒิสภาไทย ชุดที่ 9 และได้รับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2551 แม้จะมีกระแสวิพากษ์วิจารณ์ถึงการเลือกใช้ชื่อ-สกุลในการหาเสียงว่า "จงสุทธนามณี วัฒนศิริธร" ซึ่งถูกคู่แข่งตรวจสอบว่ามีผลต่อคะแนนนิยมหรือไม่
จิราวรรณ เคยเป็นประธานคณะอนุกรรมการสิ่งแวดล้อม วุฒิสภา
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
อีดีอีสโมตรี

| อีดีอีสโมตรี |
| --- | --- |

กำกับ: Elem Klimov
บทภาพยนตร์:   Elem Klimov  Ales Adamovich 
เนื้อเรื่อง: Ales Adamovich
นักแสดงนำ:   Aleksei Kravchenko  Olga Mironova 
กำกับภาพ: Aleksei Rodionov
ตัดต่อ: Valeriya Belova
ดนตรีประกอบ: Oleg Yanchenko
บริษัทผู้สร้าง:   มอสฟีล์ม  เบลารุสฟีล์ม  
ผู้จัดจำหน่าย: Sovexportfilm
วันฉาย:   กรกฎาคม ค.ศ. 1985 (1985-07) (มอสโก) 
ความยาว: 142 นาที
ประเทศ: สหภาพโซเวียต
ภาษา:   เบลารุส  รัสเซีย  เยอรมัน 
อีดีอีสโมตรี (รัสเซีย: Иди и смотри, Idi i smotri; เบลารุส: Ідзі і глядзі, Idzi i hlyadzi) หรือในชื่อภาษาอังกฤษว่า คัมแอนด์ซี (อังกฤษ: Come and see) เป็นภาพยนตร์แนวสงครามและชีวิตของสหภาพโซเวียต ออกฉายในเดือนกรกฎาคม ค.ศ. 1985 กำกับการแสดงโดย Elem Klimov นำแสดงโดย Aleksei Kravchenko และ Olga Mironova โดยภาพยนตร์นี้มีเนื้อหาเกียวกับการปกครองเบียโลรัสเซียโดยนาซีเยอรมนีในช่วงสงครามโลกครั้งที่สอง
บทภาพยนตร์ซึ่งถูกเขียนโดย Klimov และ  Ales Adamovich ต้องใช้ระยะเวลายาวนานถึงแปดปีถึงได้รับการรับรองบท ในที่สุด บทภาพยนตร์ดังกล่าวก็ได้ถูกนำมาสร้างเป็นภาพยนตร์เพื่อเป็นการเฉลิมฉลองเนื่องในโอกาสครบรอบ 40 ปี ที่สหภาพโซเวียตได้รับชัยชนะในสงครามโลกครั้งที่สอง ภาพยนตร์ดังกล่าวได้รับความนิยมเป็นอย่างมาก โดยเฉพาะในสหภาพโซเวียตมีผู้เข้าชมมากถึง 28,900,000 คน นอกจากนี้อีดีอีสโมตรียังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม (Best Foreign Language Film) ในงานประกาศผลรางวัลออสการ์ ครั้งที่ 58 (58th Academy Awards) แต่ไม่ผ่านการคัดเลือกจากสถาบันศิลปะและวิชาการทางภาพยนตร์  (Academy of Motion Picture Arts and Sciences; AMPAS) เพื่อเป็น 1 ใน 5 เรื่องสุดท้ายที่เข้าชิงรางวัลดังกล่าว